Astronomía

L'astronomía, que significa etimolóxicamente άστρον [ástron] 'estrella' y νομία [nomía] 'normes', 'lleis de les estrelles', ye la ciencia qu'observa y desplica los cuerpos y los fechos fuera la Tierra.

Cuando s'atalantó que los elementos que formen los "oxetos celestes" yeren los mesmos que formen la Tierra, y que les lleis de la física aplicábense a ellos, nació l'astrofísica como una aplicación de la física a los fenómenos observaos pola astronomía.

La mayoría los astrónomos, tienen una bona preparación en física, polo que l'astronomía y l'astrofísica tán bien xuníos.

L'estudiu los planetes del nuesu sistema solar consideróse hasta hai bien poco una disciplina aparte, llamada Ciencies Planetaries o Planetoloxía.

Ver tamién historia de l'astronomía
N'astronomía, la información obtiénse pola detección y analís de la radiación electromagnética. Una división tradicional de l'astronomía ye según les rexones del espectru electromagnéticu observaes:

 Astronomía óptica nel rangu de la lluz visible pol güeyu humanu (alredor de 400 - 800 nm).
 Astronomía infrabermeya trabaya cola lluz infrabermeya, que tien una onda más llarga que'l bermeyu.
 La radioastronomía detecta llonxitúes d'onda de mm a cm, los receptores son parecíos a los de radiodifusión (qu'usa radiación neses llonxitúes).

La Astronomía Óptica y de Radio puen facese usando observatorios terrestres, porque l'atmósfera ye tresparente neses llonxitúes d'onda. La lluz infrarroxo ye absorbía pol vapor d'agua, asina los observatorios d'infrabermeyos tienen que s'allugar en sitios altos y ensuchos.

N'astronomía de rayos-X, astronomía de rayos-gamma, 
astronomía ultraviola y astronomía nel llonxanu infrabermeyu pueden facese observaciones sólo dende globos aerostáticos u observatorios espaciales.

Toles disciplines tan basaes na detección de fotones, pero tamién de rayos cósmicos, neutrinos, y, nun futuru cercanu, gravitones (ver LIGO).

Ver tamién:

 Astronomía galáxica
 Astronomía estragaláxica
 Formación y evolución de les galaxes
 Formación estelar
 Astronomía estelar
 Cosmoloxía
 Astronáutica
 Astrodinámica
 Llista d'astrónomos ya astrofísicos
 astronomía amateur 
 historia de la astronomía

 Referencies 

 Enllaces esternos 

Categoría:Astronomía